open-index/open-wikipedia-markdown huggingface dataset:
Pôvabnica voňavá

**Pôvabnica voňavá** (*Lepista irina*) je jedlá huba z čeľade čírovkovitých (*Tricholomataceae*).

## Opis
Pôvabnica voňavá sa výzorom a veľkosťou plodníc podobá pôvabnici dvojfarebnej. Na prvý pohľad sa však odlišuje najmä veľkosťou, farbou a dĺžkou hlúbika. Klobúk je 5 – 12 cm široký, za mladi zvoncovito klenutý, na okraji podvinutý, špinavobelavý, izabelový alebo plavohnedý. Lupene sú husté, úzke, najprv belavé, potom plavé, pri hlúbiku zaoblené. Hlúbik je dlhý 70 – 120 mm a hrubý 10 – 28 mm, valcovitý, na báze často zhrubnutý, na vrchole biely alebo krémový, inde okrovohnedastý. Dužina je biela, sladkastá, príjemne voňajúca fialkovým koreňom. Výtrusy sú elipsovité, hladké, bezfarebné, veľké 5,9 × 3–3,5 μm. Výtrusný prach je bledoružovkastý.

## Výskyt
Rastie od septembra do novembra na trávnatej alebo aj holej pôde (často v skupinách, čarovných kruhoch) na lúkach, v svetlých listnatých a ihličnatých lesoch a na ich okrajoch.
 
## Praktický význam
Je to jedlá huba, ale podľa niektorých odborníkov sa ju konzumovať neodporúča. 

## Možnosť zámeny
Podobná je jej jedlá pôvabnica dvojfarebná (Lepista personata), ktorá tiež raste na lúkach, v ovocných sadoch a niekedy aj v riedkych listnatých lesoch.

## Galéria

Image:Lepista irina - Veilchen-Ritterling am Geschwister-Scholl-Weg Ruhland, "Heldenhain" nahe Heinestraße 07.jpg|plodnice rastúce v skupine
Image:Lepista irina G7 (1).JPG|lupene a hlúbik huby
Image:Lepista irina G7 (2).JPG|klobúk staršej plodnice

 
## Referencie a bibliografia

## Iné projekty

Kategória:Jedlé huby
Kategória:Čírovkovité
Andrej Kvas

**Andrej Kvas** (niekedy uvádzaný ako *Ondrej Kvas*, ; * 21. november 1883, Békešská Čaba – † 27. január 1974, Budapešť) bol slovenský a maďarský letec a letecký konštruktér, jeden z priekopníkov letectva v Uhorsku.

## Život
Pochádzal z rodiny dolnozemských Slovákov z Bekéšskej Čaby. Podľa vzoru svojho otca sa vyučil za kováča. V Budapešti si s bratom otvoril opraváreň na bicykle a motorky a popritom začal experimentovať s lietaním. V roku 1908 ho oslovil zámožný maďarský inžinier Aladár Koch-Zsélyi s ponukou zostrojiť podľa jeho plánov lietadlo. Vďaka podpore Kochových rodičov mohli konštrukciu lietadla uskutočniť namiesto malej dielne vo väčšej, prenajatej hale. V čase stavby lietadla v Budapešti exhibične lietal slávny Francúz Louis Blériot, lietadlo ktorého si mohli s jeho súhlasom dôkladne poprezerať. Konštrukciu vlastného lietadla dokončili na začiatkom roka 1910.

Lietadlo Zsélyi I. poháňal francúzsky dvojvalcový motor Darracgue s výkonom 32 koní. No počas jedného zo skúšobných letov narazilo a poškodilo sa jeho krídlo. Lietadlo potom prestavali, čím vzniklo lietadlo Zsélyi II. Skrátili trup a zväčšili rozpätie krídla. S týmto lietadlom Aladár Zsélyi ako pilot a konštruktér získal ocenenia, no neskôr pri pristávaní havaroval a ťažko sa zranil, po čom prestal s lietaním, a ďalej sa venoval už len konštruovaniu.

Andrej Kvas následne havarované lietadlo odkúpil a aj z jeho častí postavil úplne nové lietadlo, Kvas 1. Neskôr skonštruoval niekoľko ďalších lietadiel a niekoľko jeho konštrukcií sa zaviedlo aj do služieb v rakúsko-uhorskej armáde. So svojimi lietadlami následne uskutočnil sériu exhibičných letov s cieľom spropagovania letectva. Svoje lietadlá ukázal aj v mnohých slovenských mestách. V roku 1914 sa zúčastnil na vtedy najväčšej leteckej akcii na Slovensku, na aviatickom stretnutí v Piešťanoch.

Počas prvej svetovej vojny sa stal vojenským letcom v rakúsko-uhorskej armáde. Na východnom fronte sa dostal do ruského zajatia. Po návrate sa stal vojakom Maďarskej republiky rád. Po jej porážke sa stiahol z verejného života. Zomrel 27. januára 1974 v Budapešti, kde ho aj pochovali.

## Galéria

Súbor:Kvasz I. újraépített másolata.jpg|Replika lietadla Kvas I.
Súbor:Kvasz II. repülőgép-1.jpg|Lietadlo Kvas II.
Súbor:Kvasz gépek.jpg|Kvasovo lietadlo
Súbor:Kvasz monoplánja fortepan 132483.jpg|Kvasovo lietadlo
Súbor:Kvasz András sírja.jpg|Hrob Andreja Kvasa v Budapešti


## Referencie

## Literatúra
* 
* 

## Iné projekty

## Externé odkazy
* Koch a Kvas – Zakladatelia letectva v Uhorsku , oslovma.hu
* Z histórie (česko)slovenského letectva. Lietadlo Andreja Kvasza, cudzis.blog.sme.sk
* Ondrej Kvas – priekopník slovenského letectva, RTVS
* Prvým slovenským pilotom bol báječný človek Andrej Kvas, pravda.sk

Kategória:Uhorskí leteckí konštruktéri
Kategória:Maďarskí leteckí konštruktéri
Kategória:Slovenskí leteckí konštruktéri
Kategória:Uhorskí letci
Kategória:Maďarskí letci
Kategória:Slovenskí letci
Kategória:Maďarské osobnosti slovenského pôvodu
Kategória:Osobnosti z Békešskej Čaby
Hyeobsang

***Hyeobsang*** (kór. 협상; angl. *The Negotiation*; slov. doslovne: *Vyjednávanie*) je juhokórejský akčný krimi-triler z roku 2018 trvajúci 114 minút, ktorý režíroval Lee Jong-seok a autorom scenára je Choi Sung-hyun.

Predstaviteľov ústrednej dvojice stvárnili Hyun Bin ako Min Tae-gu spolu so Son Ye-jin ako Ha Chae-yoon. V roku 2019 si spolu zahrali hlavné úlohy aj v seriály *Sarangeui bulsichak* (kór. 사랑의 불시착; angl. *Crash Landing on You*).

## Vydanie
Natáčanie sa začalo 17. júna 2017 v Paju v provincii Gyeonggi a film mal premiéru v Južnej Kórei 19. septembra 2018.

V septembri 2018 sa film predal do viac ako 22 krajín. Vyšiel v Severnej Amerike 20. septembra, v Singapure, Malajzii a na Bruneji 4. októbra, v Hong Kongu a Macau začiatkom októbra, vo Vietname a na Taiwane 19. októbra a v Indonézii 24. októbra 2018.

S rozpočtom ₩ 10 miliárd k 19. októbru 2018 film prilákal 1 963 567 divákov a zarobil 15,1 milióna USD.

## Dej
Dvaja anglicky hovoriaci muži unesú muža a ženu a držia ich ako rukojemníkov v dome. K vyriešeniu situácie je privolaná krízová vyjednávačka, inšpektorka Ha Chae-yoon z metropolitného policajného oddelenia v Soule a to aj napriek silným protestom jej nadriadeného, ​​kapitána Junga. Zatiaľ čo Chae-yoon rokuje s únoscami, Jung sa rozhodne poslať policajný zásahový tím, aby mužov zabil, čo vedie k hádke medzi Chae-yoon a únoscami. Ako odplatu únoscovia pár rukojemníkov zabijú pred zdesenými očami Chae-yoon, na čo únoscov potom zabije Jungov tím.

O niekoľko dní neskôr sa zničená Chae-yoon rozhodne rezignovať v práci, ale Jung jej dá čas na prehodnotenie a potom odíde na pracovnú cestu. Chae-yoon potom jej kolega Ahn Hyuk-soo naliehavo informuje, že bola urgentne predvolaná na riešenie krízy rukojemníkov. Po príchode na tajné miesto má nariadené rokovať s únoscom Min Tae-gu, kórejským medzinárodným obchodníkom so zbraňami a občanom Spojeného kráľovstva, ktorý uniesol niekoľko kórejských štátnych príslušníkov z Bangkoku - vrátane reportéra Lee Su-moka. Pri rokovaniach s Minom skrze videokonferencie Chae-yoon zisťuje, že Jung bol tiež unesený.

## Herecké obsadenie
* Son Ye-jin ako Ha Chae-yoon
* Hyun Bin ako Min Tae-gu
* Kim Sang-ho ako Ahn Hyuk-soo
* Jang Young-nam ako vedúci sekcie Han
* Jang Gwang ako Hwang Soo-suk
* Choi Byung-mo ako tajomník Kong
* Jo Young-jin ako predseda Koo
* Kim Jong-goo ako výkonný riaditeľ Yoon
* Yoo Yeon-soo ako hlavný vedúci Moon
* Lee Joo-young ako Lee Da-bin
* Kim Min-sang ako zástupkyňa vedúceho oddelenia
* Park Sung-geun ako operačný dôstojník
* Han Ki-joong ako generálporučík Son
* Park Soo-young ako vedúci sekcie Choi
* Jung In-gyeom ako Lee Sang-mok
* Lee Si-a ako Yoo Yeon-joo
* Lee Hak-joo ako Park Min-woo
* Lee Moon-sik ako kapitán Jung

## Referencie

## Externé odkazy
*

Kategória:Filmy Kórejskej republiky
Kategória:Filmy z 2018
Kategória:Filmy podľa názvu
.asia

**.asia** je internetová doména najvyššej úrovne pre Áziu. Doména pokrýva 73 štátov s populáciou 4 miliárd ľudí. Geograficky je vyčlenená ako ICANN región Asia / Australia / Pacific (AP). OECD ju považuje za doménu pre „špecifickú komunitu“, podobnú doméne .eu. Sponzorujúcou organizáciou domény je DotAsia Organisation Ltd., sídlica v Hongkongu.

## Dejiny
26. júna 2003 rada ICANN požiadala zamestnancov ICANN, aby vyzvali verejnosť okomenovať náčrt návrhu na sponozorované domény z 24. júna 2003. 15. decembra 2003 ICANN zverejnila žiadosť o návrhy na sponzorované domény. Do 16. marca ICANN dostala 10 návrhov: .asia, .cat, .jobs, .mail, .mobi, .post, .tel, .travel a .xxx, pričom dve rôzne organizácie navrhli doménu .tel.

Nezisková organizácia DotAsia Organisation Limited (DotAsia) navrhovanú doménu sponzorovala a prevádzkovala aj register, pre back-end register si vybrala za partnera firmu Afilias Limited. 26. októbra 2006 DotAsia zaslala zoznam ázijských ccTLD, ktorý podporujú vznik .asia. 4. decembra 2005 rada ICANN schválila začiatok komerčného a technického vyjednávania so sponzorskou organizáciou DotAsia. ICANN 28. júla 2006 oznámila ich ukončenie a začiatok možnosti komentáru pre verejnosť. Po skončení verejného komentovania a odpovedie DotAsia na komentáre sa rada ICANN 18. októbra 2006 uzniesla, že je prínosné podpísať zmluvu s DotAsia. Registračná zmluva pre .asia bola medzi DotAsia a ICANN podpísaná 6. decembra 2006. 12. apríla 2007 IANA potvrdila, že ICANN skompletizovala zmluvné podmienky s DotAsia pre zavedenie novej sponzorovanej domény.

## Registrácie
Sponzorujúca organizácia DotAsia 22. júna 2004 pre ICANN predpokladala 7 miliónov registrácií s .asia.

Podľa OECD by .asia mohla otvoriť konkurenciu pre ccTLD, podobne ako .eu pridala alternatívu v Európe. Niektoré registre by ju však mohli považovať ako doplnok svojich služieb. Väčšina ccTLD registrov v Ázii podporila vznik .asia. Vytvorili partnerstvo pre .asia, čo by mohlo zvýšiť ich príjmy.

### Rezervované registrácie
Sponzorujúca organizácia DotAsia 22. júna 2004 pre ICANN uviedla tieto rezervované registrácie:
* spojené s ICANN a IANA 
* obsahujúce len jedno alebo dva písmená
* operačné domény registra (www, whois, nic a podobne)
* používané v iných doménach (aero, arpa, biz, com, a podobne)
* názvy štátov

## Kritika
Charles Arthur píšuci pre *[[The Guardian]]* sa pýtal či .asia, doména, ktorú vlastne nikto ani nechcel, nie je len nástroj na zbohatnutie pre spoločnosti registrujúce domény. Spoločnosti si totiž budú musieť registrovať túto doménu v snahe, aby si ju nezaregistroval niekto iný. Pri cene 30 £ za doménu by registračné spoločnosti mohli mať dobrý zisk. Neužitočnosť domény .asia prirovnal k neužitočnosti novej domény .xxx.

## Referencie

## Iné projekty

## Externé odkazy
* Dot Asia

Kategória:Domény najvyššej úrovne
Kategória:Ázia
Mydriáza

náhľad|Mydriáza

**Mydriáza** () znamená rozšírenie zrenice ľudského oka. Je sprostredkovaná *m. dilatator pupillae*, inervovaný sympatikom z *ncl. Intermediolateralis* na rozhraní krčnej a hrudnej miechy C7–Th1. Je to proces, ktorý nie je ovládaný vôľou. Môže sa objaviť na jednom alebo na oboch očiach. Na obidvoch očiach môže ísť o bežnú reakciu na obmedzenie dopadu svetla z okolitého prostredia (t.j. pri pobyte v tme), umožní tak väčší prienik svetla do oka. Mydriáza môže byť prítomná pri celej škále rôznych očných a neurologických ochorení. Opačným termínom je mióza.

## Referencie

Kategória:Oftalmológia
Ditrich Bubek

**Ditrich Bubek** môže byť:
*šľachtic, bojovník v 13. stor., pozri Ditrich Bubek (13. storočie)  
*krajinský hodnostár (14.15 storočie), pozri Ditrich Bubek (krajinský hodnostár) 

## Zdroje
*
František Bubek

**František Bubek** môže byť:
*krajinský hodnostár v 14. - 15. stor., pozri František Bubek (krajinský hodnostár)
*stoličný hodnostár († okolo 1557), pozri František Bubek (stoličný hodnostár)

## Zdroje
*

Bubek, František
Imrich Bubek

**Imrich Bubek** môže byť:
*krajinský hodnostár († po 1405), pozri Imrich Bubek (krajinský hodnostár)
*stoličný hodnostár v 16. storočí, pozri Imrich Bubek (stoličný hodnostár) 

## Zdroje
*

Bubek, Imrich
Ladislav Bubek

**Ladislav Bubek** môže byť:
*stoličný hodnostár († 1401), pozri Ladislav Bubek (taverník) 
*cirkevný hodnostár († 1447), pozri Ladislav Bubek (biskup)
*stoličný hodnostár († 1448), pozri Ladislav Bubek (stoličný hodnostár)

## Zdroje
* 

Bubek, Ladislav
Mikuláš Bubek

**Mikuláš Bubek** môže byť:
*zemepán (14. storočia), pozri Mikuláš Bubek (zemepán)
*cirkevný hodnostár († 1400/1401), pozri Mikuláš Bubek (arcibiskup)

## Zdroje
*

Bubek, Mikuláš
Psilocín

náhľad|Psilocín
**Psilocín** (tiež známy ako 4-HO-DMT, 4-hydroxy DMT) je derivát tryptamínu s halucinogénnym účinkom. Látka príbuzná psilocínu je psilocybín, ktorý vzniká jeho fosforyláciou. Spoločne sa nachádzajú vo väčšine psychedelických húb.

## Referencie

Kategória:Alkaloidy
Kategória:Halucinogény
Kategória:Psychedélia
Kategória:Mykotoxíny
Depersonalizácia

**Depersonalizácia** je stav, pri ktorej postihnutý vníma svoje telo, myšlienky, emócie alebo senzorické podnety ako cudzie, vzdialené alebo nereálne. Jedná sa o poruchu vedomia, resp. poruchu idiognózie (uvedomovania si seba samého).

## Referencie

Kategória:Abnormálna psychológia
Kategória:Symptómy duševných porúch
Zoznam nočných liniek v IDS BK

Nočné linky premávajú v Bratislave každý deň od 23:30 do 04:30.

## Trvalý stav
### Mestské linky prevádzkované spoločnosťou DPB

### Regionálne linky prevádzkované spoločnosťou Arriva

## Historický zoznam nočných liniek
### Stav k 01.04.1995

### Stav k 21.05.1988

## Pozri aj
* Zoznam električkových liniek v Bratislave
* Zoznam trolejbusových liniek v Bratislave
* Zoznam autobusových liniek v IDS BK
* Zoznam železničných liniek v IDS BK

## Referencie

Kategória:Doprava v Bratislave
Nočné linky
Zoznam kampaní Süleymana I.

Toto je **zoznam kampaní Süleymana I.**

## Legenda
Stĺpce tabuľky (okrem poznámok a obrázkov) sú zoradené podľa symbolov šípok. Nasledujúci text poskytuje prehľad toho, čo obsahuje tabuľka a ako funguje triedenie.

* *#*: počet kampaní, ktoré Süleyman osobne viedol. Nezahŕňa kampane vedené jeho vezírmi a admirálmi.
* *Kampaň*: názov kampaní (alternatívne mená pre niektoré kampane sú uvedené pod názvom)
* Zelená farba: Kampane v kontinentálnej Európe
* Červená farba: Kampane na Blízkom východe
* Modro-sivá farba: Kampane v Stredozemnom mori
* *Dátumy kampane*: časové obdobie kampane s otváracím a konečným dátumom každej kampane
* *Poznámky*: Cesta kampane, ktorá je napísaná malým písmom, popisuje presný smer Süleymana v konkrétnej kampani. Hlavná bitka/cieľ Süleymana je zvýraznená tučným písmom. Pod cestou kampane sa nachádza krátky popis kampane, ktorý sa týka všetkých významných udalostí.
* *Obrázok*: prezentovaný obrázok úzko súvisí s kampaňou, zvyčajne zobrazuje hlavnú bitku/cieľ

## Kampane

## Süleymanovi protivníci

Súbor:Hans Krell 001.jpg|Ľudovít II., kráľ UhorskaKampaň 1. (Belehrad) a 3. (Moháč)
Súbor:Karl V by Ticiano, with colour adjustments.jpg|Karol V., cisár Svätej rímskej ríše
Súbor:Villiers de l Isle-Adam.jpg|Philippe Villiers de L'Isle-AdamKampaň 2. (Rodos)
Súbor:Emperor Ferdinand I MET DP828657.jpg|Ferdinand I.Kampaň 4. (Viedeň), 5. (Güns/Kőszeg), 9. (Budín), a 10. (Gran/Ostrihom)
Súbor:Tahmasb-1.jpg|Tahmásp I.Kampaň 6. (Irak), 11. (Irán), a 12. (Nachičevan)
Súbor:Ritratto del Doge Andrea Gritti - Tiziano 059.jpg|Andrea GrittiKampaň 7. (Korfu)
Súbor:Rares.jpg|Peter IV. RareşKampaň 8. (Moldávia)
Súbor:Nicolas Neufchâtel 002.jpg|Maximilián II.Kampaň 13 (Szigetvár)


## Referencie


## Zdroj

Kategória:Vojny Osmanskej ríše
Kategória:Zoznamy
Tryptamín

náhľad|Štruktúrny vzorec tryptamínu

**Tryptamín** je alkaloid, ktorý sa nachádza v rôznych rastlinách, hubách i živočíchoch. Obsahuje štruktúru indolového kruhu a je chemicky príbuzný aminokyseline tryptofán. Tryptamín sa nachádza v stopových množstvách v mozgu cicavcov a existujú hypotézy o roli tryptamínu ako neuromodulátoru alebo neurotransmiteru. Tryptamín predstavuje funkčnú skupinu látok, ktoré sú od tryptamínu odvodené, patrí tam napríklad sérotonín, melatonín, ale aj halucinogény ako psilocybín alebo dimetyltryptamín.

## Referencie

## Iné projekty

Kategória:Alkaloidy
Kategória:Amíny
Moscow mule

**Moscow mule** je kokteil, ktorý sa vyrába z vodky, zázvorového piva a čerstvej limetkovej šťavy a je zdobený plátkom limetky a mäty. Moscow mule sa podáva v medenom hrnčeku.

Existuje mnoho variácii kokteilu. Skladajú sa z rovnakých ingrediencií, v ktorých je zmenený alkohol. V názve majú tiež „mule“. Napríklad Mexican mule, ktorá obsahuje tequilu a Bohemian mule, ktorá obsahuje absint.

Ďalšie variácie používajú namiesto zázvorového piva zázvorový sirup. Do variácií kokteilu sa môžu pridať aj mrkvová šťava a Angostura Bitters (horký bylinný koncentrát). Variácia s Mountain Dew, ktorý nahrádza zázvorové pivo sa volá Moscow Mole.

## Iné projekty

## Zdroj

Kategória:Alkoholické nápoje
Kategória:Kokteily
Siminy

**Siminy** () je názov vrchu v pohorí Levočské vrchy. Leží nad Šambronom, približne  južne od Starej Ľubovne. 

## Poloha
Nachádza sa na severovýchodnom okraji pohoria, v geomorfologickom podcelku Levočská vysočina. Leží v Prešovskom kraji, v okrese Stará Ľubovňa a zasahuje na katastrálne územie obcí Šambron a Jakubany. Najbližším sídlom je severovýchodne ležiaci Šambron, severozápadne sa nachádzajú Jakubany, východne situované sú Bajerovce a Krásna Lúka, juhovýchodne Tichý Potok.

## Opis
Druhý najvyšší vrch pohoria leží v rázsoche, ktorá vybieha severozápadným smerom z masívu Kuligury (). Západne sa nachádzajú Kýčery (), Repisko (), Šípková hora () a Magurič (), južným smerom Čiernohuzec (), Zámčisko () a Kuligura, východným Hrča (), Kopa (), Lazčík () a Hromovec () a severným Vysoká () a Modrenina (). Oblasť patrí do povodia Popradu, kde vodu z východných svahov odvádza Šambronka, zo severných jej prítok Uhliskový potok a zo západných potok Toráč do Jakubianky. Vrch tvoria mohutné vrstvy pieskovcov s miestami sa vyskytujúcimi zlepencami. Na vrchol nevedie značený turistický chodník. 

### Výhľady
Vrchol pokrýva sčasti odlesnená poľana, no tiež súvislý lesný porast, ktoré tak umožňujú obmedzený rozhľad. Z vhodných lokalít je možné pozorovať okolité vrcholy Levočských vrchov, Spišskú Maguru, Ľubovniansku vrchovinu, Spišsko-šarišské medzihorie, Čergov, Slanské vrchy, Bachureň, Branisko, Volovské vrchy, no tiež časť Nízkych a Vysokých Tatier a Babiu horu.

## Prístup
Na vrchol nevedie značená turistická trasa, preto prístup je možný neznačenými chodníkmi a lesnými cestami z okolitých sídiel.

## Referencie

## Pozri aj
* Levočské vrchy
* Levočská vysočina
* Zoznam vrcholov v Levočských vrchoch

## Externé odkazy
* Poloha na turistickej mape

Kategória:Vrchy v Levočských vrchoch
Kategória:Tisícovky na Slovensku
Kategória:Vrchy v okrese Stará Ľubovňa
Kategória:Jakubany
Kategória:Šambron
Andrej Richter

Prof. Dr. **Andrej Georgijevič Richter**, DrSc. (, , * 3. apríl 1959, Charkov, Ukrajinská SSR, Sovietsky zväz) je profesor výskumu Univerzity Komenského v Bratislave a občan Rakúska, ktorý žije vo Viedni. 

## Životopis
Narodil sa v Charkove. V roku 1981 absolvoval štúdium na Fakulte cudzích jazykov Charkovskej národnej univerzity, v roku 1991 postgraduálne štúdium na Fakulte žurnalistiky Moskovskej štátnej univerzity M. V. Lomonosova a v roku 2000 na Ruskej akadémii verejnej správy za prezidenta Ruskej federácie s titulom v jurisprudencie.

Vydal viac ako 200 publikácií vrátane učebnice *Právne základy žurnalistiky* (, Moskva, 2002, 2009, 2016), čítanky (2011) a programu (2010) pre tento vzdelávací kurz. Je autorom učebnice *Právne základy internetovej žurnalistiky* (, 2014) a programu pre príslušný kurz.

Taktiež je špecialistom na ruské a zahraničné mediálne právo vrátane postsovietskych štátov a autorom knihy *Sloboda hromadných informácií v postsovietskom priestore* (, Moskva, 2007).

V rokoch 1995 až 2011 zakladal a stal sa riaditeľom Inštitútu pre problémy informačného práva () a redaktorom mesačníka *Legislatíva a prax masmédií* () v Moskve. Richter bol od roku 2000 do roku 2013 členom Medzinárodnej komisie právnikov v Ženeve, spolupredsedom odbornej sekcie a v rokoch 1996 až roku 2010 členom Medzinárodnej rady Medzinárodnej asociácie výskumníkov hromadnej komunikácie (IAMCR). 

Od roku 2011 do roku 2022 bol riaditeľom a hlavný poradca Kancelárie zástupcu pre slobodu médií OBSE. Je držiteľom titulu DrSc. vo filológii, od roku 2008 do roku 2011 pôsobil ako vedúci katedry histórie a právnej úpravy fakulty domácej mediálnej žurnalistiky na Moskovskej štátnej univerzite M. V. Lomonosova v Moskve a absolvoval prednáškový kurz *Právne základy žurnalistiky* a kurz *Dejiny zahraničnej žurnalistiky*. Na Slovensku sa stal v roku 2015 profesorom a od roku 2020 pôsobí ako profesor Katedry žurnalistiky Filozofickej fakulty Univerzity Komenského v Bratislave. 

## Zdroj

Kategória:Ruskí právnici
Kategória:Ruskí vysokoškolskí pedagógovia
Kategória:Absolventi Moskovskej štátnej univerzity M. V. Lomonosova
Kategória:Osobnosti z Charkova
Domino (rušička)

**Domino** bolo krycie meno rušiaceho systému, ktorý používala britská RAF proti rádiovému navádzaciemu systému Y-Gerät, používanému Luftwaffe v závere bombardovacej fázy bitky o Britániu. 

## Situácia
Na začiatku vojny používalo Nemecko pre bombardovanie britských cieľov viacero rádiových navádzacích systémov (Knickebein, X-Gerät, Y-Gerät). Systém Y-Gerät bol z nich nasadený ako posledný. Britské odpočúvacie stanice začali v novembri 1940  zachytávať signály s frekvenciou 42 - 48 MHz, ktoré patrili tomuto systému.  Dostal krycie meno Benito a britský technici si všimli, že  vysielanie je dvojité, jedna časť určovala smer lietadla a druhá vzdialenosť od pozemného rádiomajáku. Bolo preto možné konštruovať rušičky pre každú časť signálu samostatne. Určenie polohy spočívalo v tom, že prístroje v lietadle zachytávali špeciálny signál svojej pozemnej stanice a vysielali ho späť na inej frekvencii. Porovnaním oboch signálov bolo možné určiť polohu lietadla.

## Princíp
Systém *Domino* bol určený na rušenie signálu pre určenie polohy lietadla. Prototyp systému využíval prijímač v Highgate a výkonný, pôvodne televízny vysielač BBC V Alexandra Palace. Signál zachytený britským prijímačom bol vyslaný pozemným vysielačom, ktorý bol v inej vzdialenosti ako navádzané lietadlo. To zapríčinilo chybné určenie polohy lietadla. 

## Nasadenie
Prvýkrát bol systém nasdený vo februári 1941, onedlho sa pripojila aj druhá rušička z Beacon Hill. rušenie spôsobil pilotom, ktorí používali Y-Gerät problémy. Nemci sa pokúšali rušenie eliminovať zmenou frekvencie signálu aj priamym bombardovaním pozemných vysielačov. Tieto snahy však neboli veľmi úspešné. Počas prvých dvoch týždňov marca 1941 sa uskutočnilo 89 bojových letov so systémom Y-Gerät, ale len 18 z nich dostalo signál pre zhodenie bômb.

Rušička *Domino* bola od mája 1941 doplnená rušičkou Benjamin, proti rovnakému systému Y-Gerät. To však už nemecká bombardovacia ofenzíva končila, pretože sily Luftwaffe sa postupne presúvali na východ kvôli operácii Barbarossa.

## Referencie


## Zdroje
* 

Kategória:Rušenie rádiového signálu
Kategória:Royal Air Force
Kategória:Rušičky druhej svetovej vojny
Benjamin (rušička)

**Benjamin** bolo krycie meno rušiaceho systému, ktorý používala britská RAF proti rádiovému navádzaciemu systému Y-Gerät, používanému Luftwaffe v závere bombardovacej fázy bitky o Britániu. 

## Situácia
Na nasadenie nemeckého navigačného systému Y-Gerät reagovali Briti konštrukciou a nasadením rušičky Domino. Táto bola úspešná, avšak nemala 100 percentnú účinnosť. Pri náletoch na Liverpool a Birkenhead v noci 3. mája 1941 boli zostrelené tri bombardovacie Heinkely so systémom Y-Gerät, ktorý mohli britskí inžinieri preskúmať.

## Princíp
Systém *Y-Gerät* už bol automatizovaný. Medzi dvoma smerovými signálmi bola krátka medzera, ktorá slúžila k uzamknutiu elektronického zameriavača systému k riadiacemu rádiovému lúču. Táto vlastnosť sa po jej odhalaní stala slabinou systému. Stačilo vysielať neprerušovaný signál na rovnakej frekvencii, ktorá bola známa. Automatika prestala fungovať, pretože nedokázala zachytiť očakávanú medzeru medzi signálmi. Na tomto jednoduchom princípe bola postavená rušička *Benjamin*. Prvýkrát bola nasadená 27. mája 1941. To však už nemecká bombardovacia ofenzíva končila, pretože sily Luftwaffe sa postupne presúvali na východ, kvôli operácii Barbarossa.

## Referencie


## Zdroje
* 

Kategória:Rušenie rádiového signálu
Kategória:Royal Air Force
Kategória:Rušičky druhej svetovej vojny
Pavol Valaský

**Pavol Valaský** (; * 29. január 1742, Baďan – † 29. september 1824, Jelšava) bol slovenský literárny historik, polyglot, evanjelický farár a senior, spoluiniciátor založenia gemerskej seniorálnej knižnice.

## Dielo
* 1782 *Vindicae opusculi Pestiensis inscripti fundata B. Tolerantialis decreti seueela contra anonymi iurisperiti examen* (Pešť)
* 1785 *Conspectus reipublicae litterariae in Hungaria ab initiis regni ad nostra usque tempora delineatus* (Bratislava – Lipsko)
* 1785 *Dobré a zlé užívání domů Božích při posvěcení domu modlitebního cirkvi evanjelické mestečka Jelšavy* (Banská Bystrica)
* 1786 *Výtah historický o cirkvi evanjelické jelšavské* (Prešov)
* 1792 *Těžkost a nebezpečnost úradu biskupského* (Prešov)

## Referencie

## Externé odkazy
* ECAV.sk- článok o Pavlovi Valaskom
* Bibliografia dejín Slovenska- profil Pavla Valaského

Kategória:Slovenskí literárni historici
Kategória:Slovenskí spisovatelia
Kategória:Slovenskí evanjelickí kňazi
Kategória:Osobnosti z Baďana
Kategória:Polygloti
Boris & Brambor

***Boris & Brambor*** bola zábavná relácia, vysielaná na Jednotke RTVS. Moderátormi boli bývalí hokejoví reprezentanti Marián Gáborík a Boris Valábik. 

Program začala RTVS vysielať v roku 2020 vždy v piatok večer, reprízu s rozšíreným obsahom má v sobotu. Moderátori si pozývajú známu osobnosť z oblasti športu či inej oblasti verejného života, ktorá poodhaľuje zákulisie pracovnej aj súkromnej oblasti.

Tejto relácii predchádzal ich rovnomenný podcast *Boris a Brambor*, ktorý nahrávajú aj v súčasnosti a je dostupný na viacerých streamovacích platformách.

## Série

## Časti
### 1. séria (2020)

### Vianočný špeciál (2020)

### Novoročný špeciál (2021)

### 2. séria (2021)

### 3. séria (2022)

## Externé odkazy
* https://www.rtvs.sk/televizia/program/16384
* https://borisabrambor.podbean.com/

Kategória:Televízne relácie Slovenskej televízie
Jennifer Jason Leigh

**Jennifer Leigh Morrow** (* 5. február 1962, Hollywood, Kalifornia, USA) známa ako **Jennifer Jason Leigh**,  je americká herečka. Je známa z filmov ako *Miami Blues* (1990), *Single White Female* (1992) a *Short Cuts* (1993), *Dolores Claiborne* (1995), *The King Is Alive* (2000), *In the Cut* (2003), *[[Zvieracia kazajka]]* (2005), *[[Osem hrozných]]* (2015), *Annihilation* (2018) či *Possessor* (2020).

## Detstvo a mladosť
Narodila sa do hereckej rodiny, jej matkou bola herečka Barbara Turner a otec Vice Morrow. Má jednu sestru a jej otec tragicky zomrel v roku 1982.

V roku 1979 bola vyhlásená ako najlepšia herečka za svoj herecký výkon v divadelnom predstavení *The Shadow Box*.

## Kariéra
Od roku 1976 sa venuje herectvu, no prielom v jej kariére prišiel až v roku 1990. V tomto roku získala ocenenia za jej herecký výkon vo filme *Last Exit to Brooklyn* z roku 1989. O dosť väčší úspech sa jej dostal aj vo filme *Rush*, z roku 1991. Ako duševne chorá spolubývajúca sa objavila v roku 1992 vo filme *Single White Female*, po boku Bridget Fondovej.

V roku 1995 sa predstavila po boku Mare Winnigham, vo filme *Georgia*. Jej postava bola drogovo závislá rocková speváčka, ktorá žije v tieni jej sestry, ktorú stvárnila Winnighamová. Film získal pozitívne ohlasy a Leigh získala rôzne filmové ocenenia. Niektorí filmový kritici vyjadrili prekvapenie, že nebola nominovaná na Oscara, zatiaľ čo Winninghamová bola nominovaná na Oscara za najlepšiu herečku vo vedľajšej úlohe.

V roku 2004 si zahrala vo filme *The Machinist*, po boku Christiana Balea. O rok neskôr si zahrala v sci-fi filme *The Jacket*, po boku Adriena Brodyho a Keiry Knightleyovej.

V roku 2015 si zahrala vo filme *[[Osem hrozných]]* od Quentina Tarantina. Leigh získala niekoľko nominácií za jej herecký výkon, napríklad na ocenenie Academy Awards, Zlatý glóbus či BAFTA.

## Súkromný život
V roku 2001 sa zoznámila so spisovateľom a režisérom Noahom Baumbachom, keď účinkovala na Broadwayi. Zosobášili sa 2. septembra 2005. Ich syn sa narodil 17. marca 2010. V roku 2010 Leigh požiadala o rozvod pre rozdielne názory a rozvod bol vykonaný v septembri 2013. V roku 2019 režíroval Baumbach film s názvom *Marriage Story*, ku ktorému ho inšpiroval proces rozvádzania s Leigh.

## Iné projekty

## Externé odkazy
* 
* 

## Zdroj

Kategória:Filmové herečky USA
Kategória:Televízne herečky USA
Kategória:Divadelné herečky USA
Kategória:Detskí herci
Kategória:Absolventi Lee Strasberg Theatre and Film Institute
Kategória:Osobnosti USA ruského pôvodu
Kategória:Osobnosti USA rakúskeho pôvodu
Kategória:Osobnosti z Kalifornie
Zvieracia kazajka

***Zvieracia kazajka*** () je americký psychologický film, ktorý napísala Massy Tadjedin a režíroval John Maybury. Vo filme hrajú Adrien Brody, Keira Knightley, Jennifer Jason Leigh a Kris Kristofferson. Film vyšiel 23. januára 2005. Film hovorí príbeh bývalého vojaka Jacka Sparksa, ktorý bol postrelený do hlavy. Po návrate domov bol však obvinený z vraždy policajta a bol odsúdený k pobytu v psychiatrickej liečebni.

## Podľa predlohy

Film je natočený podľa predlohy Jacka Londona, z roku 1915 z názvom *The Star Rover*.

## Obsadenie
* Adrien Brody
* Keira Knightley
* Daniel Craig
* Jennifer Jason Leigh
* Kris Kristofferson
* Brad Renfro
* Kelly Lynch
* Jason Lewis
* Laura Marano
* Steven Mackintosh
* Brendan Coyle
* Mackenzie Phillips

## Externé odkazy
*

## Zdroj

Kategória:Filmy USA
Kategória:Psychologické filmové trilery USA
Kategória:Filmy z 2005
Kategória:Filmy podľa názvu
Lievik trúbkovitý

Súbor:Gatunek jadalny.svg **Lievik trúbkovitý** (*Craterellus cornucopioides*) je jedlá huba z čeľade kuriatkovitých (*Cantharellaceae*).

## Opis
Lievik trúbkovitý má osobitý a trochu smutný výzor. Plodnica je trúbkovito-lievikovitá, tenko mäsitá, v hornej časti 3 – 8 cm široká, 5 – 12 cm vysoká, s prehnutým okrajom, ktorý býva v mladosti celistvý, v dospelosti vlnitý, laločnatý a roztrhaný. Na vnútornej strane je najprv hnedočierna, neskôr čiernosivá až čierna a lupinkatá. Vonkajšiu stranu celej huby vrátane hlúbika pokrýva výtrusové rúcho (hymélium), preto je v dospelosti od bieleho výtrusného prachu belavo oinovatená. Konzistecia plodnice je veľmi krehká, je bez výraznej chuti a s príjemnou vôňou. Výtrusy sú vajcovito elipsovité, hladké, bezfarebné, veľké 12–15 × 7–8,5 μm. Výtrusný prach je biely.

## Výskyt
Plodnice vyrastajú koncom leta, najmä však v jeseni (od augusta do novembra), v bohatých zrastencoch vo veľkých skupinách, v opadanom lístí v listnatých a zmiešaných lesoch, vzácnejšie v ihličnatých. Najčastejšie sa vyskytujú v bučinách a dubinách, kde trsy plodníc, často tvoria čarovné kruhy. U nás je všade pomerne rozšírený, najmä v podhorských oblastiach.

## Praktický význam
Je to veľmi chutná huba, aj keď svojim výzorom hubárov nepriťahuje. Vhodná je do polievok, omáčok, na zaváranie v octovom náleve a na sušenie. V Česku, kde je obľúbenejší, sa často suší a drví na prášok, ktorý sa potom používa ako korenie do rozličných pokrmov (obľúbený je najmä pokrm zvaný kuba, ktorý v mnohých domácnostiach nesmie chýbať na štedrovečernom stole).

## Možnosť zámeny
Možnosť zámeny s nejakou inou hubou je pre jej charakteristický tvar a farbu  nepravdepodobný. Najviac sa mu podobá nejedlý lievik kučeravý (Craterellus sinuosus), ktorý rastie v lete a na jeseň v listnatých lesoch jednotlivo alebo najčastejšie v trsoch.

## Galéria

Craterellus cornucopioides1-.jpg|mladšie plodnice
Craterellus cornucopioides a2 (2).JPG|trs plodníc
Craterellus cornucopioides JPG1.jpg|staršie plodnice

 
## Referencie

## Iné projekty

Kategória:Jedlé huby
Kategória:Kuriatkovité
Martina Dubovská

**Martina Dubovská** (* 27. február 1992, Třinec, Česko) je alpská lyžiarka, ktorá žije v Liptovskom Mikuláši, ale od svojich 16 rokov reprezentuje Česko. Jej trénerom aj servismanom je Andrej Prevuzňák.

Prvé FIS preteky, majstrovstvá Austrálie v Thredbo, odjazdila 14. augusta 2007 ako 15 ročná reprezentantka Slovenska a v obrovskom slalome s číslom 38 obsadila celkové 6 miesto. Česko reprezentuje od sezóny 2008/2009.

Dôvodov pre rozhodnutie reprezentovať Česko bolo podľa jej slov viacej: „Ak by som zostala reprezentovať Slovensko, dnes už zrejme nelyžujem. Nie som z bohatej rodiny, v Česku viac podporovali juniorov.“

Vo Svetovom pohári štartuje od roku 2011. V sezóne 2021/22 sa dostala v slalom do do elitnej pätnástky pretekárok. Jej najlepším výsledkom je 6. miesto v slalome v Levi z novembra 2021. V novembri 2020 v Levi získala aj dvanáste a desiate miesto, v pretekoch, v ktorých vyhrala Petra Vlhová. Dubovskú s Vlhovou spája viacero vecí, okrem iného žijú na rovnakom sídlisku Podbreziny v L. Mikuláši.

Na majstrovstvách sveta dosiahla najvyššie na 32. priečku v slalome na MS 2017.

Zúčastnila sa na zimných olympijských hrách v Soči 2014, kde sa v slalome umiestnila na 22. mieste. Na Zimných olympijských hrách 2018 v kórejskom Pchjongčchangu skončila v slalome na 29. mieste a s českým tímom v preteku družstiev získala zdieľané 9. miesto. Závod v obrovskom slalome na ZOH 2014 i 2018 nedokončila.

Alpskú kombináciu jazdila len na domácich šampionátoch a raz, v roku 2010, v nórskom Hemsedale.

## Výsledky

### Svetový pohár

#### Sezónne poradie

#### Stupne víťazov na jednotlivých pretekoch

## Referencie


## Externé odkazy
* 
*Profil na stránke FIS-SKI.com
*Martina Dubovská v databáze Olympedia (anglicky)

Kategória:Českí olympionici
Kategória:České alpské lyžiarky
Kategória:Alpskí lyžiari na Zimných olympijských hrách 2018
Kategória:Alpskí lyžiari na Zimných olympijských hrách 2014
Kategória:Slovenské alpské lyžiarky
Kategória:Osobnosti z Třinca
Kategória:Alpskí lyžiari na Zimných olympijských hrách 2026
Cena Daniela Rapanta

**Cena Daniela Rapanta** je slovenské ocenenie, zriadené Historickým odborom Matice slovenskej (HO MS) v roku 1995 ako najvyššie ocenenie, ktorým oceňuje prínos za rozvoj historických vied, za zásluhy o poznanie slovenských dejín a života Slovákov doma i v zahraničí. Udeľuje sa jednotlivcovi alebo dvom jednotlivcom a to za celoživotné dielo alebo syntetizujúci pohľad a významné prehĺbenie poznatkov o slovenských dejinách. Cena je udeľovaná na počesť slovenského historika a archivára Daniela Rapanta  (* 1897 – † 1988) podľa možnosti 17. apríla, v deň jeho narodenia. Pre študentov histórie a pomocných vied historických, ako aj pre mladých vedeckých pracovníkov, udeľuje HO MS podobnú Cenu Františka Hrušovského.

## Zoznam držiteľov ceny
Ceny sú udeľované v Bratislave ak nie je uvedené inak. Výšku peňažnej odmeny spojenej s Cenou, stanovuje výbor HO MS každý rok osobitne.

* 1997: (udeľované v Holíči, rodisku Rapanta) 
** PhDr. Vendelín Jankovič, CSc.
** PhDr. Belo Polla, DrSc.
* 1998:
** Prof. PhDr. Richard Marsina, DrSc.
** PhDr. Ján Tibenský, DrSc.
* 1999:
** Doc. Juraj Žudel, DrSc.
** PhDr. Július Sopko, CSc.
* 2000:
** Prof. PhDr. Vincent Sedlák, CSc.
** Prof. PhDr. Milan S. Ďurica
* 2001:
** Doc. František Vnuk
** PhDr. Ladislav Deák, DrSc.
* 2002:
** Doc. PhDr. Ivan Chalupecký
** PhDr. Titus Kolník, DrSc.
* 2003:
** PhDr. Milan Dubovský
** Prof. PhDr. Jozef Šimončič, CSc.
* 2004:
** PhDr. Milan Podrimavský, CSc.
** PhDr. Ľudovít Haraksim, CSc.
* 2005: PhDr. Július Mésároš, DrSc.
* 2006:
** prof. PhDr. Bohuslav Chropovský DrSc.
** prof. PhDr. Ladislav Tajták, CSc.
* 2007:
** prof. PhDr. Matúš Kučera, DrSc., Dr.h.c.
** prof. PhDr. Július Bartl, CSc.
* 2008: doc. PhDr. Peter Ratkoš, CSc. in memoriam
* 2009: doc. PhDr František Bielik, CSc.
* 2010: PhDr. Ján Bobák, CSc.
** Doc. PhDr. Ladislav Suško, CSc.       
* 2011: PhDr. Anna Magdolenová, CSc. (zamestnaná v SHÚ MS)
* 2012: prof. PhDr. Eva Fordinálová, CSc.
* 2013:
** prof. PhDr. Ferdinand Uličný, DrSc.
** prof. PhDr. Ján Lukačka, CSc.
* 2014: *nezistené*
* 2015: Anton Hrnko (zdroj aj s vyobrazením diplomu)
* 2016:
** Valerián Bystrický (bývalý člen predsedníctva SAV a riaditeľ Historického ústavu SAV)
** Prof. PhDr. Karol Fremal, CSc. (učiteľ na UMB)
* 2017: Peter Mulík (zástupca riaditeľa SHÚ MS)
* 2018: Jozef Rydlo
* 2019: Alena Bartlová a Eva Frimmová

## Referencie

## Externé odkazy
* Cena Daniela Rapanta  na webe ocenenia.sk

Rapant
Kategória:Vedecké ocenenia
Kategória:Matica slovenská
Muchotrávka červenkastá

Súbor:Gatunek jadalny.svg **Muchotrávka červenkastá** (*Amanita rubescens*) je jedlá huba z čeľade muchotrávkovitých (*Amanitaceae*).

## Opis
Muchotrávka červenkastá má väčšinou mohutné plodnice. Klobúk je 5 – 15 cm široký, za mladi takmer guľovitý, neskôr polguľovito klenutý, v dospelosti plochý, hrubo mäsitý, spočiatku bledoružový, potom mäsovoružový až červenohnedý, nepravidelne pokrytý belavými alebo mäsovohnedastými zvyškami celkovej plachtičky, na okraji zreteľne alebo nezreteľne ryhovaný. Lupene sú 6 – 12 mm  široké, husté, najprv biele, neskôr červeno alebo červenohnedo škvrnité. Hlúbik je biely až ružovkastý, 6 – 18 cm dlhý a 1,5 – 4 cm hrubý, vylomiteľný, valcovitý, dolu hrubší, zakončený zahrotenou hľúzou, pokrytou niekoľkými radmi malých plochých bradaviek, v mladosti je plný, potom špongiovito vypchatý až nakoniec má prerušovanú, prípadne súvislú dutinu. Na hlúbiku je veľký ovisnutý prsteň, ktorý je biely alebo ružovkastý, na vrchnej strane s viac alebo menej výraznými ryhami. Dužina má slabú vôňu a najprv príjemnú chuť, ktorá je po chvíli akoby škrabľavá. Výtrusy sú elipsovité, hladké, bezfarebné, veľké 8–9 × 5,5–7 μm. Výtrusný prach je biely.

## Výskyt
Muchotrávka červenkastá rastie v listnatých aj v ihličnatých lesoch. Plodnice sa zjavujú takmer vždy vo veľkom množstve od júna do novembra. U nás je všade dosť rozšírená (často i za suchšieho počasia). Nájdeme ju v najteplejších oblastiach, napr. v suchých dubinách na južnom Slovensku aj v najdrsnejších horských polohách v smrečinách, ako aj na rašeliniskách. Často rastie aj mimo lesa, v parkoch, lipových alejach a inde.

## Praktický význam
Je to vynikajúca jedlá huba vhodná na ľubovoľnú úpravu začerstva (polievok, omáčok, praženíc, iba na sušenie nie je vhodná), mladé ešte uzavreté plodnice sú veľmi chutné aj v octovom náleve.

## Možnosť zámeny
Možná je zámena so sivo sfarbenou, jedlou, no nechutnou muchotrávkou hrubou, ale aj s prudko jedovatou muchotrávkou tigrovanou, ktorá však má hladký, neryhovaný prsteň a voľnú pošvu na hlúbiku. Najnápadnejším poznávacím znakom muchotrávky červenkastej je vínovočervené sfarbenie dužiny v rozkrojenej spodnej časti hlúbika.

## Galéria

Amanita rubescens 04.JPG|mladá plodnica
2011-07-30 Amanita rubescens 6.jpg|lupene a prstenec plodnice
Perlpilz 2.jpg|staršia plodnica
Amanita rubescens und Amanita pantherina.JPG|vľavo muchotrávka červenkastá a vpravo jedovatá muchotrávka tigrovaná

 
## Referencie

## Iné projekty

Kategória:Jedlé huby
Kategória:Muchotrávkovité
Diaľničná križovatka Žilina

náhľad|Mapa križovatky
**Diaľničná križovatka Žilina** (pôvodne **diaľničná križovatka Hričovské Podhradie**) je diaľničná križovatka na severozápade Slovenska, na ktorej sa od diaľnice D1 odpája diaľnica D3. Od roku 2007 bol v prevádzke iba prechod z D1 na D3 a opačne, od roku 2021 je v prevádzke v plnom rozsahu.

## Opis
Križovatka sa nachádza na 188. kilometri D1 a 1. kilometri D3 v katastrálnom území obce Dolný Hričov, približne 10 km západne od centra Žiliny a 1 km od letiska Žilina. Bola vybudovaná v rámci stavebných úsekov Vrtižer – Hričovské Podhradie diaľnice D1 a Hričovské Podhradie – Žilina, Strážov diaľnice D3 a tieto časti boli uvedené do prevádzky v roku 2007. Úsek D1 do Lietavskej Lúčky (diaľničný obchvat Žiliny) bol vo výstavbe od roku 2014 a uvedený do prevádzky 29. januára 2021. Pred spustením tohto úseku prebehlo čiastočne rozšírenie križovatky s účelom zvýšenia jej kapacity.

## Hustota dopravy
Hustota dopravy na jednotlivých nadväzujúcich úsekoch podľa sčítania v roku 2015.

## Referencie

Kategória:Diaľnica D1 (Slovensko)
Kategória:Diaľnica D3 (Slovensko)
Kategória:Dolný Hričov
Kategória:Doprava v okrese Žilina
Kategória:Stavby v okrese Žilina
Muchotrávka hrubá

**Muchotrávka hrubá** (*Amanita excelsa*) je jedlá huba z čeľade muchotrávkovitých (*Amanitaceae*).

## Opis
Klobúk je 5 – 15 cm široký (niekedy až 20 cm široký), za mladi polguľovito klenutý, neskôr plocho klenutý až celkom plochý, sivý alebo sivohnedý, na okraji hladký, neryhovaný, na celom povrchu husto pokrytý belavými alebo sivastými zvyškami celkovej plachtičky. Lupene sú 6 – 12 mm široké, husté, biele alebo belavé. Hlúbik je 5 – 12 cm dlhý a 2 – 4,5 cm hrubý, vylomiteľný, valcovitý, dolu zakončený zhrubnutou zahrotenou hľúzou. Na povrchu je biely, alebo sivastý, nad bielym mohutným ryhovaným prsteňom zbrázdený, pod ním hladký alebo rozpukaný na šupinky. Dužina je biela, iba pod pokožkou klobúka v strednej časti niekedy sivastá, má výrazný pach po reďkovke a miernu chuť. Výtrusy sú krátko elipsoidné, hladké, bezfarebné, veľké 9–10 × 7–8 μm. Výtrusný prach je biely.

## Výskyt
Muchotrávka hrubá rastie v lete a na jeseň (od júla do októbra) v ihličnatých i listnatých lesoch, najmä na piesočnatých pôdach, na okrajoch smrečín a inde. Rastie aj za dlhšie trvajúceho sucha. U nás je všade dosť rozšírená. 

## Praktický význam
Muchotrávka hrubá nie je jedovatá a je dosť hubárov, ktorí ju zbierajú. Aj keď je jedlá, chuť má podpriemernú (lepšia je len v polievke). Jej zber a konzum možno odporučiť iba tomu, kto ju spoľahlivo pozná a odlišuje od jedovatých druhov muchotrávok. Ostatne rastie v období hlavnej hubárskej sezóny, keď sa dá nazbierať dosť iných, spoľahlivo určiteľných a chutnejších húb.

## Možnosť zámeny
Možno ju zameniť s prudko jedovatou muchotrávkou tigrovanou, ktorá však má ryhovaný okraj klobúka, ináč tvarovanú hľuzu (naspodku nie je zahrotená), neryhovaný prsteň. Ešte väčšmi hrozí zámena s prudko jedovatou muchotrávkou tigrovanou jedľovou, ktorá má podobné znaky ako typická muchotrávka tigrovaná, ibaže jej klobúk je spravidla tmavohnedý, na okraji neryhovaný a hlúbik naspodku repovito zahrotený (dvoma poslednými znakmi sa teda neodlišuje od muchotrávky hrubej).

## Galéria

Amanita excelsa (36503903244).jpg|mladé plodnice
Amanita excelsa G5 (4).jpg|lupene a prstenec plodnice
Amanita excelsa possibly (24489560397).jpg|staršia plodnica
Illustrations of British Fungi (Hymenomycetes), to serve as an atlas to the "Handbook of British Fungi" (Pl. 7) (8163860725).jpg|typické znaky plodnice


## Referencie

## Iné projekty

Kategória:Jedlé huby
Kategória:Muchotrávkovité
Kathryn Morrisová

**Kathryn Susan Morrisová** (neprechýlene *Kathryn Susan Morris*; * 28. január 1969, Cincinnati, Ohio, USA) je americká herečka. Hrala v množstve filmov a televíznych seriálov a medzi jej nejznámejšie role patrí stvárnenie hlavnej postavy seriálu *[[Odložený prípad]]* (*Cold Case*) detektívky Lilly Rushovej.

## Životopis
Narodila sa vo veľkej rodine s celkovo šiestimi súrodencami, ktorá cestovala po Spojených štátoch ako gospelová skupina Morris Code. Študovala na philadelphskej Temple University a prvú rolu získala v televíznom filme *Long Road Home* v roku 1991. Hrala okrem iného vo filmoch *[[Výplata (film)|Výplata]]* (*Paycheck*), *[[Lovci myšlienok]]* (*Midhunters*), *[[Reportér v ringu]]* (*Resurrecting the Champ*) a v televíznych seriáloch *[[JAG (seriál)|JAG]]* či *[[Xena (seriál)|Xena]]*.

## Filmografia
*2007: *[[Reportér v ringu]]* (Joyce)
*2004: *[[Lovci myšlienok]]* (Sara Moore)
*2003: *[[Odložený prípad]]* (TV seriál, Lilly Rushová)
*2003: *[[Výplata]]* (Rita Dunnová)
*2002: *[[Minority Report]]* (Lara Clarke Andertonová)
*2001: *And Never Let Her Go* (TV film, Anne Marie Faheyová)
*2001: *A.I.*
*2001: *Role of a Lifetime* (Chelsea)
*2000: *The Contender*
*2000: *Murder, She Wrote: A Story to Die For* (Patricia Williamsová)
*2000: *Hell Swarm*
*1999: *Deterrence* (Lizzie Woodsová)
*1999: *Screenplay*
*1999: *Inherit the Wind* (Rachel Brownová)
*1998: *Inferno* (Ryan Tibbetová)
*1998: *The Prophecy II*
*1997: ** (TV seriál)
*1997: *As Good as It Gets* (psychiatrická pacientka)
*1996: *The Prince* (Emily)
*1995: *Sleepstalker* (Megan)
*1995: *Family Values* (Borgyork Grummová)
*1995: *W.E.I.R.D. World* (Lucy, Monochianova asistentka)
*1994: *A Friend to Die For* (Monica)
*1994: *Sweet Justice* (TV seriál, Remy)
*1994: *Oldest Living Confederate Widow Tells All* (Zundro (Sandra))
*1994: *Rise and Walk: The Dennis Byrd Story* (Angela)
*1992: *Double Cross* (Andy)
*1991: *The Long Road Home* (TV film, Billy Jo Robertsonová)
*1991: *Cool as Ice* (TV film, Jen)

## Externé odkazy
*

## Zdroj

Kategória:Filmové herečky USA
Kategória:Televízne herečky USA
Kategória:Osobnosti zo Cincinnati
Rádio The End

**Rádio The End** (alebo **Rádio THE END**) bola súkromná lokálna rozhlasová stanica na Slovensku formátu adult album alternative. Vysielanie ukončila 30. mája 2022 a frekvencie získalo Bratislavské rádio.

Vysielala terestriálne na území západného Slovenska na frekvencii 97,2 MHz z FM vysielačov Bratislava – Technopol (na budove Technopol) a Bratislava – Devínska Nová Ves a aj prostredníctvom internetu. Jej cieľom bolo okolo seba vytvoriť postupne kult, aký malo v minulosti Rádio Ragtime, ku ktorému sa hlásila.

Dňa 1. apríla 2019 nahradila rockovú rozhlasovú stanicu ALIGATOR – CLASSIC ROCK RADIO.

## Vysielače

## Referencie

## Externé odkazy
* Oficiálna webstránka 

Kategória:Zaniknuté slovenské rozhlasové stanice
Mikrospánok

náhľad|Príklad frekvencie EEG alpha
náhľad|Príklad frekvencie EEG theta
[náhľad|[Dopravná nehoda je možný dôsledok mikrospánku]]

**Mikrospánok** je krátka epizóda spánku, ktorá môže trvať od niekoľko desatín sekúnd až po 30 sekúnd. Počas tohto časového intervalu človek nevníma žiadne vonkajšie podnety ako sú zvuky alebo vizuálne vnemy.

Hlavné príčiny mikrospánku sú nespavosť a obštrukčné spánkové apnoe (OSA), ktoré sa prejavuje chrápaním a zastaveniami dychu počas spánku. Mikrospánku často predchádza znížená pozornosť, ospalosť a únava.

## Rizikové skupiny
Mikrospánok sa najviac dotýka ľudí, ktorí sú spánkovo deprimovaní alebo vykonávajú monotónnu prácu. Ide napríklad o šoférov, pilotov, pacientov trpiacich narkolepsiou, ľudí pracujúcich na zmeny.

Podľa lekárov patria medzi najviac ohrozené skupiny muži do 26 rokov, a to z dôvodu častého nedostatku spánku.

Sklony k mikrospánku u ospalých šoférov potvrdzuje aj pokus Toryho Bellaci a Kary Byronovej, ktorí testovali pozornosť po prebdenej noci voči opitým šoférom. Počas testov dokázali, že ospalosť je pri šoférovaní nebezpečnejšia ako opilosť.

## Referencie

*

Kategória:Spánok
Starfish

náhľad|Riadiaci bunker pre Starfish v Black Down
**Starfish** bolo krycie meno falošných ohňov zakladaných na území Veľkej Británie, ktorých cieľom bolo zmiasť posádky nočných bombardérov Luftwaffe tak, aby bombardovali iné ako cieľové miesto. Ohne *Starfish*, spolu s ďalšími zariadeniami pre elektronický boj, prevádzkovalo 80. krídlo RAF pod velením Edwarda Addisona.

## Situácia
V bitke o Britániu používala Luftwaffe taktiku nočného bombardovania. Nad cieľ najskôr naleteli lietadlá špeciálnej jednotky, vybavené niektorým z rádiových navigačných systémov (Knickebein, X-Gerät, Y-Gerät) a bombardovali ho zápalnými bombami. Tie spôsobili požiare, ktoré mali byť v zatemnenej krajine viditeľné pre posádky hlavného bombardovacieho zväzu. Tieto lietadlá už neboli vybavené navigačnými systémami a ich posádky používali bežné, menej presné navigačné metódy.

## Starfish
Pretože hlavný zväz sa mal orientovať podľa požiaru, myšlienka na jeho dezorientáciu bola jednoduchá. Na vidieku, v neobývaných oblastiach, pripraviť ohniská a v čase náletu ich zapáliť. Túto činnosť dostal za úlohu v rámci 80. krídla plukovník J. Turner. Poloha pripravených ohnísk musela byť pred plánovaným cieľom náletu a čo najbližšie k príletovej trase. Dôležité bolo aj načasovanie ich zapálenia. Účinok ďalej zvyšovalo, ak sa hasičom podarilo rýchlo uhasiť pravé požiare, založené značkovacími bombardérmi.

Prvé dva falošné ohne *Starfish* boli zapálené 2. decembra 1940, počas náletu na Bristol. Na ich pozíciu dopadlo 66 trieštivých bômb, čo potvrdilo účinnosť opatrenia. V septembri 1941 bolo pripravených až 150 ohňov *Starfish*.

## Referencie


## Zdroje
* 

Kategória:Požiare
Kategória:Royal Air Force
Kategória:Vojenské vybavenie druhej svetovej vojny